- Hindi News
- Local
- Mp
- Ratlam
- चोरी : पहले स्टेशन पर रैकी, फिर डाउन यार्ड के कर्व व मालगाड़ी के डिब्बों के टूटे दरवाजों का फायदा उठ
चोरी : पहले स्टेशन पर रैकी, फिर डाउन यार्ड के कर्व व मालगाड़ी के डिब्बों के टूटे दरवाजों का फायदा उठाकर गिराते हैं अनाज की बोरियां
3 चोर पकड़े आरपीएफ ने जिन्होंने दी गिरोह की जानकारी
22 फरवरी एमबी नगर में पटरी किनारे चावल की 40 बोरियां मिली थीं
ऐसे वारदात को अंजाम दे रहे हैं
गिरोह स्टेशन पर खड़ी मालगाड़ी के डिब्बों की रैकी कर पहले ही उस पर निशाना साध लेता है।
मालगाड़ी जैसे ही स्टेशन से आगे बढ़कर यार्ड में पहुंचती है, गिरोह के कुछ सदस्य टूटे-फूटे दरवाजों वाले डिब्बों पर चढ़ जाते हैं।
इनसे दोगुने सदस्य पटरियों के किनारे खड़े रहते हैं और चलती मालगाड़ी से गिराई गई बोरियां को आसपास की झाड़ियों में छिपा देते हैं।
बाद में बोरियां को इकट्ठा कर वहां से ले जाकर मार्केट में बेच दिया जाता है। फोटो |ओपी मेहता
आरपीएफ से जानकारी ले कार्रवाई करेंगे
मालगाडिय़ों से बोरियां उतारी जाना गंभीर मामला है। इस बारे में आरपीएफ से जानकारी ली जाएगी। ऐसा करने वालों के खिलाफ सख्त कार्रवाई करेंगे। मनोज शर्मा, मंडल रेल प्रबंधक
चोरों ने वारदात के लिए इसलिए चुना डाउन यार्ड
डाउन यार्ड से गुजरने वाले ट्रैक में बड़ा कर्व है। स्टेशन छोड़ते समय ट्रेन की गति कम रहती है, कर्व पर ज्यादा धीमी हो जाती है।
यार्ड में रोशनी का इंतजाम नहीं है, जिससे रात में अधिकांश हिस्से में अंधेरा रहता है।
आरपीएफ के एक या दो जवानों की ड्यूटी लगती है, जो एक-दो चक्कर लगाकर वापस स्टेशन आ जाते हैं।
रतलाम | रेलवे स्टेशन से महज पौन किमी दूर से शुरू हो रहे डाउन यार्ड में चलती मालगाडिय़ों से खाद्यान्न की बोरियां चुराई जा रही हैं। इसमें 10 से 12 लोगों का गिरोह सक्रिय है। यह डाट की पुल से लेकर सुभाषनगर फाटक तक के इलाके में रात में घटनाओं को अंजाम दे रहा है। खास बात यह है कि गिरोह सरकारी खाद्यान्न वाली मालगाड़ियों को ही निशाना बनाता है। आरपीएफ की नींद 22 फरवरी को तब खुली जब एमबी नगर के पीछे से गुजर रही पटरी के किनारे चावल की 40 बोरियां मिलीं। बताया जा रहा है मामले में गिरफ्तार किए गए तीन चोरों ने गिरोह के बारे में जानकारी दी है। शुरुआती छानबीन में खुलासा होने के बाद आरपीएफ क्राइम ब्रांच ने गिरोह को पकड़ने के लिए घेराबंदी शुरू कर दी है।
tgl_Latn eng_Latn eng_Latn tuk_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva